
                 Súťažný poriadok
Hlavný organizátor
              Občianske združenie Beniakove Chynorany

  Spoluorganizátori

Obec Chynorany

Tribečské osvetové stredisko v Topoľčanoch

Regionálne kultúrne centrum v  Prievidzi

Malokarpatské osvetové stredisko v Modre

Stredoslovenské osvetové stredisko v Banskej Bystrici

Základná umelecká škola Bernolákova 26 Košice 

Miestny odbor Matice slovenskej Chynorany
Poslanie festivalu

Slovenský festival poézie Beniakove Chynorany súťažnou formou prispieva k rozvoju slovenského umeleckého prednesu, poskytuje priestor vzájomnej konfrontácii výsledkov umeleckej tvorby recitátorov, objavuje mladé recitátorské talenty a systematickou prácou formou vzdelávacích seminárov a tvorivých dielní usmerňuje ich odborný rast. Popularizuje tvorbu významného slovenského básnika Valentína Beniaka a básnickú tvorbu autorov v európskom kontexte. Tvorivé kontakty s umeleckým prednesom v materinskom jazyku umožňuje tiež slovenským recitátorom žijúcim v zahraničí.

Podmienky súťaže
1. Festival je celoslovenský, otvorený aj pre Slovákov žijúcich v zahraničí.
2. Súťaží sa v slovenskom jazyku, recitátor musí vedieť text naspamäť.
3. Recitátor si do súťaže môže vybrať ľubovoľnú báseň z tvorby európskych     

    autorov. 
4. Odporúčaná dĺžka prednesu – do 7 minút.
5. Na všetkých stupňoch súťaže platí zásada, že recitátor vystúpi s textom, 

    s ktorým nesúťažil v inej recitačnej súťaži.
6. Súťažný text z prvého stupňa súťaže môže recitátor zmeniť len na základe 

    odporúčania celoslovenskej výberovej poroty.
7. Distribúciu prihlášok a súťažného poriadku zabezpečia príslušné regionálne 

    osvetové strediská v spolupráci s miestnymi odbormi a domami Matice 

    slovenskej, ktoré zároveň organizujú výber recitátorov v okresoch a prihlasujú 

    ich do prvého stupňa súťaže.
8. Spolu s prihláškou do súťaže recitátor odovzdá tri exempláre súťažného textu 

    (s uvedením celého mena autora, prekladateľa a názvu textu).
9. Súťaž je dvojstupňová.
Prvý stupeň – výberové kolá
V novembri 2026  v Topoľčanoch, Modre,  Banskej Bystrici a Košiciach
           Výberové kolá organizujú:

- Tribečské osvetové stredisko v Topoľčanoch

   24. novembra 2026 o 9.30h v Tribečskom osvetovom stredisku Topoľčany

   prihlášky posielať: e-mail: kudelova@toposveta.sk, do 15. novembra 2026
- Malokarpatské osvetové stredisko v Modre

   12. novembra 2026 o 9.30h v MOS Modra

   prihlášky posielať: e-mail: pavlackova@moska.sk, do 6. novembra 2026

- Stredoslovenské osvetové stredisko v Banskej Bystrici

   18.novembra 2026 o 9.30h v SOS Banská Bystrica

  prihlášky posielať: e-mail: jablonsky@sosbb.sk, do 12. novembra 2026

- ZUŠ Bernolákova 26 Košice

  19. novembra 2026 o 9.30h v Atrium klub, Zuzkin park 4, Košice

  prihlášky posielať: e-mail: beniakprihlasky@gmail.com, 12. novembra 2026
          Ak sa výberové kolá neuskutočnia, postup recitátorov do finále navrhujú príslušné osvetové strediská.
Druhý stupeň – celoslovenské finále festivalu
                                4 – 6. decembra 2026 v Chynoranoch.
          O počte súťažiacich postupujúcich do finále rozhoduje celoslovenská výberová porota. Navrhne aj zaujímavé prednesy, ktoré môžu byť zaradené do sprievodného programu festivalu. 

Súťažné kategórie
I. kategória  -  recitátori od 14 do 16 rokov ( ročníky 2012 – 2010)
II. kategória  -  recitátori od 17 – 19 rokov (ročníky 2009 – 2007)
III. kategória  -  recitátori od 20 rokov (ročník 2006 - )
Poznámka: Vekovou hranicou je 5. december 2026, termín celoslovenského kola súťaže.
Hodnotenie a ceny
          Súťažné vystúpenia na prvom stupni hodnotí celoslovenská výberová porota, ktorú menuje riaditeľ súťaže a riaditeľ osvetového strediska, ktoré organizuje výberové kolo. Porotu pre celoslovenské kolo menuje riaditeľ súťaže. Súčasťou súťaže je aj verejné hodnotenie a rozbor jednotlivých súťažných vystúpení členmi odborných porôt. Hodnotiacimi kritériami sú umelecká kvalita prednesu a jeho tvorivý prínos k ďalšiemu smerovaniu umeleckého prednesu na Slovensku. 
         V celoslovenskom finále organizátori na návrh odbornej poroty udelia ocenenia za 1.- 3. miesto v každej vekovej kategórii.
Organizátori môžu udeliť ďalšie ceny
- cena starostky obce Chynorany za najlepší prednes básne V. Beniaka
- cenu Ivana Kováča za objavnú dramaturgiu a invenčnú interpretáciu
- cenu Mariana Gajdoša za najlepší prednes slovenskej klasiky
- ďalšie ceny na návrh odbornej poroty
Cestovné, stravné, ubytovanie
Výberové kolá: súťažiacim budú uhradené cestovné náklady v zmysle zákona.
Celoslovenské kolo: súťažiacim bude okrem cestovných nákladov zabezpečené   

aj ubytovanie a stravovanie v zmysle platných predpisov. 
Informácie o súťaži a festivale
Mgr. Július Krajčík, riaditeľ súťaže, tel.: 0948 299 622, 

e-mail: julo.krajcik54@gmail.com
Janette Kúdelová, Tribečské osvetové stredisko, Stummerova 385/16, 

955 01 Topoľčany, tel.: 0908 874 624, e-mail: kudelova@toposveta.sk
Regionálne kultúrne centrum v Prievidzi, Záhradnícka 19, 971 01 Prievidza, tel.: 046/5121810, 0901 918 820, e-mail: info@rkcpd.sk 
www: beniakove chynorany.sk, facebook: Beniakove Chynorany
